Zmluva o dielo
na zhotovenie stavby „ Cintorín padlých v I. sv. vojne – úprava blokov pohrebísk ”
   uzatvorená podľa § 536 a nasl. Obchodného zákonníka

Čl. I.
ZMLUVNÉ STRANY

1. OBJEDNÁVATEĹ                   		          		: MESTO TRNAVA 
							             Hlavná č.1
								  917 71 Trnava

zastúpený      						: JUDr. Peter Bročka, LL.M.  primátor   

Osoby oprávnené na jednanie vo veciach 
a) zmluvných						: JUDr. Peter Bročka, LL.M.     
b) technických 						: Ing. Dušan Béreš
c) vykonávať technický dozor  investora		: Miroslav Horník
d) kontrolovať zhotovenie diela 
    v priebehu realizácie 					: podľa bodu a,b,c 					
e) prevziať dielo 						: podľa bodu b, c 
f) rozhodovať o zmenách a prácach naviac,
    ktoré majú za následok zvýšenie
    dohodnutej ceny 					: podľa bodu a + b
Bankové spojenie 							: VÚB Trnava 
číslo účtu 							: SK59 0200 0000 0000 2692 5212 
IČO 								: 00 313 114 
DIĆ								: 2021175728
číslo telefónu 						: 033/3236134 
e-mail								: dusan.beres@trnava.sk

2. ZHOTOVITEĽ          					:   

zastúpený 							:  
Osoby oprávnené na jednanie vo veciach 
a) zmluvných 						:  
b) technických 						:   
c) stavbyvedúci, vedúci montér    			:   
Bankové spojenie 						:  
číslo účtu 							:  
IČO 								:  
DIČ        							:  
číslo telefónu 						:  
e-mail								:  

      Čl. II. 
      PREDMET  ZMLUVY

2.1.       Zhotoviteľ sa zaväzuje zhotoviť pre objednávateľa dielo podľa podmienok dohodnutých v tejto zmluve a v súlade s ustanoveniami a požiadavkami objednávateľa, uvedenými v súťažných podkladoch – výzve na predkladanie ponúk zo dňa 22.4.2016, riadne a včas zhotovené dielo odovzdať objednávateľovi. 
2.2.    Objednávateľ sa zaväzuje dielo zhotovené v súlade s touto zmluvou prevziať a zaplatiť dohodnutú cenu podľa platobných podmienok dohodnutých v tejto zmluve. 
2.3.      Predmetom zmluvy je dodávka prác na stavbe :
            „ Cintorín padlých v I. sv. vojne – úprava blokov pohrebísk” 
          Predmet zmluvy o dielo tvoria práce na  úpravách jestvujúcich betónových blokov 
          jednotlivých pohrebísk v priestore pred hlavných vstupom na cintorín na Nitrianskej 
          ceste v Trnave ( pohrebiská č.1 a č.22 sú už zrealizované a slúžia ako vzor). Súčasťou 
          predmetu zmluvy je i realizácia štrkových chodníkov medzi blokmi pohrebísk a sadové úpravy 
         pohrebísk.         
          Rozsah predmetu zmluvy:
             Úprava betónových blokov :
-	Odkopanie pôvodných betónových dielcov
-	Úprava ryhy pre spätné osadenie betónových dielcov
-	Zriadenie štrkového lôžka hr. 10 cm v ryhe pod betónové dielce
-	Očistenie betónových dielcov od nečistôt 
-	Spätné osadenie betónových dielcov do pripraveného lôžka, dielce musia byť osadené výškovo a smerovo v rovine. Vrchná hrana betónových dielcov cca 10 cm nad úrovňou okolitého terénu, betónové dielce zafixovať, aby nedochádzalo k ich posunu 
-	Obsyp betónových dielcov zeminou so zhutnením 
-	Náter nadzemnej časti betónových dielcov cementovým mliekom vrátane vyspravenia prasklín, dier a kaverien na týchto dielcoch
-	Jestvujúce náhrobné kamene a pamätníky vyrovnať a stabilizovať
       
        Chodníky medzi blokmi pohrebísk
-	Jestvujúci trávový porast odstrániť
-	Vykonať chemický postrek proti burine
-	Uložiť geotextíliu a zafixovať, aby nedochádzalo k jej posunu
-	Zrealizovať štrkový povrch hrúbky 6 cm, frakcia 8-16 mm – drvený štrk
-	Na začiatky a konce chodníkov osadiť plastové oddeľovače

Sadové úpravy :
-	Chemické odburinenie  
-	Rekultivácia hrobových miest na hĺbku cca 20 cm
-	Dosypanie hrobových miest úrodnou zeminou
-	Založenie trávnika výsevom, trávna zmes Mini 
   Odvoz a uskladnenie prebytočného materiálu na skládku.
            
2.4.       Zhotoviteľ potvrdzuje, že sa v plnom rozsahu zoznámil s rozsahom a povahou diela, že sú mu známe technické a kvalitatívne podmienky k realizácii diela, a že disponuje takými kapacitami a odbornými znalosťami, ktoré sú k zhotoveniu diela potrebné. 
2.5.	      Zhotoviteľ sa zaväzuje zhotoviť za úhradu aj naviac práce – práce nad rozsah diela   
      vymedzeného v tejto  zmluve, dodatočne požadované objednávateľom  v rozsahu  do  20% 
pôvodného cenového objemu, ak sa nedohodnú zmluvné strany inak. Toto zvýšenie rozsahu prác nebude mať dopad na zmenu termínu, ak sa zmluvné strany nedohodnú inak.
2.6.	Podkladom pre uzavretie Zmluvy o dielo sú:
a) Výzva na predkladanie ponúk zo dňa   22.4.2016
b) Fyzická obhliadka dotknutého objektu
c) Rozpočet stavby predložený v ponuke

Čl. III.
KVALITA  PREDMETU  DIELA

3.1.      Realizácia predmetu zmluvy musí byť zhotovená v zmysle čl. II. a nesmie mať žiadne vady.
3.2.      Zhotoviteľ sa zaväzuje odovzdať zrealizovaný predmet zmluvy v celku, ak sa v priebehu zhotovovania diela zmluvné strany nedohodnú na odovzdaní a prevzatí inak.
3.3.       Zhotoviteľ realizujúci zmluvne dohodnuté práce je povinný dokladovať kvalitu vykonaných asanačných prác od začiatku po ukončenie diela príslušnými dokumentmi. 
           Súčasne s odovzdaním diela v zmluvnom termíne, odovzdá objednávateľovi doklady: 
a)	správu o vykonaní prác s prípadným opisom vykonaných zmien a odchýlok od pôvodne
požadovaného rozsahu.
b)   kópie zo stavebného denníka,
   c)   potvrdenie správcu skládky o prijatí stavebných odpadov  vo fakturovanom množstve,
   d)   potvrdenie o odstránení vád a nedorobkov ( v prípade, ak boli zistené)
   e)   preberací protokol o odovzdaní a prevzatí ukončenej verejnej práce,
      f)   fotodokumentáciu o priebehu likvidácie objektu 
            
V opačnom prípade má dielo vady. 
Čl. IV.
CENA  DIELA

4.1.       Zmluvné strany sa dohodli na maximálnej cene diela za dohodnutých podmienok  a v zmysle   zákona č. 18/1996 Z. z. o cenách , v znení neskorších predpisov  vo výške: ...............   (s DPH), slovom: ..................................................................vrátane DPH

4.1.1.	Cena diela :
 	Cena diela bez DPH                      			    €
20% DPH                                                                                                     €
	-----------------------------------------------------------------------------------------------------------------
	Cena diela celkom s DPH		                                         €

4.2.     Podrobná špecifikácia ceny diela s vymedzením kvalitatívnych a dodacích podmienok je uvedená v prílohe č. 1 tejto zmluvy  - ponukový rozpočet.  
4.3.      Cena diela, dohodnutá oboma zmluvnými stranami zahŕňa všetky vykázané a ocenené práce, odborné posudky, vyjadrenia, skúšky a ďalšie súvisiace práce, ktoré budú potrebné či už pri realizácii, alebo potrebné ku prevzatiu dokončenej asanácie . 
4.4.   Cena dohodnutá v čl. 4.1 kryje náklady potrebné na dodržanie zmluvne dohodnutých kvalitatívnych, dodacích a platobných podmienok podľa tejto zmluvy a súťažných podkladov a to najmä:
    a) technicko-kvalitatívnych parametrov uvedených v:
    - technických normách a predpisoch, platných na území Slovenskej republiky
- normách a technických podmienkach, uvedených v projekte pre stavebné  povolenie, v   súťažných podmienkach, v súťažných podkladoch, 
    b) podmienok realizácie diela:
- úhrada spotrebovaných energií počas realizácie diela,
- náklady súvisiace s bezpečnosťou a ochranou zdravia pri práci počas prác,
- náklady vynaložené na požiarnu ochranu v priebehu výstavby,
- náklady na vlastnú vodorovnú a zvislú dopravu,
- náklady, spojené s obmedzeným priestorom staveniska,
- náklady na zabezpečenie vykonávania stavebných prác v neobvyklých podmienkach a v    
  nepriaznivom počasí
- náklady na udržiavanie čistoty a poriadku na stavenisku a v jeho bezprostrednom okolí a  na 
  priľahlých mestských komunikáciách 
- náklady na prípadné dočasné oplotenie stavby  
4.5.       Zhotoviteľ sa nemôže dovolávať a uplatňovať nároky na zvýšenie ceny diela  v prípade:
    a)   vlastných chýb,
    b)   nepochopenia súťažných   podmienok a podkladov 
    c)   nedostatkov riadenia a koordinácie činností pri príprave a realizácii diela,          
4.6.      Ako podklad pre ocenenie diela, z ktorých vyplýva kvalitatívny, kvantitatívny, konštrukčný, materiálový rozsah prác a charakteristické špecifikácie dodávok boli predložené: 
	-  súťažné podklady zo dňa 22.4.2016
            - orientačná situácia priestoru cintorína
	-  osobná obhliadka staveniska 
4.7.       Objednávateľ si vyhradzuje právo doplniť predmet diela o ďalšie práce a dodávky a to i bez súhlasu zhotoviteľa, ktorý je povinný tieto práce a dodávky za úhradu zabezpečiť, ak takto požadované práce svojím finančným objemom neprekročia 20% z dohodnutej ceny za dielo, bez dosahu na termín plnenia. 
4.8.     Objednávateľ je oprávnený pred realizáciou diela redukovať rozsah prác prípadne zámenu materiálov oproti  súťažným podkladom v rozsahu max. 20% z ceny diela ak sa nedohodne s dodávateľom stavby inak. 
4.9.       Bez písomného súhlasu objednávateľa nemôžu byť pre realizáciu diela použité iné zariadenia, alebo vykonané zmeny oproti dohodnutému rozsahu prác a ich charakteru. Zámenu  zariadení a materiálu za objednávateľa môžu potvrdiť jedine osoby uvedené v čl. I., bod 1 b) tejto zmluvy a to písomne zápisom do SD. 
4.10.   V prípade, že pri realizácii predmetu diela príde k zmenám, doplnkom, redukcii alebo rozšíreniu predmetu diela na základe požiadaviek objednávateľa, je objednávateľ povinný odovzdať zhotoviteľovi súpis týchto zmien, ktorý zhotoviteľ ocení podľa jednotkových cien uplatnených v prílohe č. 1 tejto zmluvy. Ak tak nie je možné oceniť naviac práce z dôvodu neobsiahnutia príslušnej jednotkovej ceny v prílohe č. 1, je možné ak sa zmluvné strany nedohodnú inak spracovať individuálnu kalkuláciu jednotkovej ceny spôsobom uvedeným v bode 4.11 s tým, že výšku jednotkovej ceny takto vykalkulovanej písomne odsúhlasí objednávateľ uvedený v čl. I, bod 1 b). Zmluvné strany dohodnú dodatok k zmluve do 5 dní po dohodnutí novej ceny diela.
4.11.    Spôsob ocenenia zmien uvedených v bode 4.10. 
            a)  zhotoviteľ vykalkuluje cenu s uplatnením normatívov spotreby v SPON 1997 a normatívov zhotoviteľa, uplatnenie normatívov zhotoviteľa musí byť vopred odsúhlasené objednávateľom uvedený v čl. I, bod 1 b, 
            b)  ceny materiálov uplatní podľa cien výrobcu alebo dodávateľa platných v deň obstarania, 
            c)  ceny strojov a ostatné priame náklady (OPN) uplatní podľa cien uvedených v špecifikácii  (príloha č. 1) resp. na základe preukázateľných skutočných nákladov. 
4.12.     Keď sa vyskytnú rozpory v ocenení, platí nasledovné: 
            - keď nesúhlasí cena s jednotkovými cenami v zisťovacom protokole tak platí jednotková   
              cena, uvedená v ponukovej cene. 
4.13.    V prípade, že pri realizácii sa vyskytnú nepredvídané práce naviac, je nutné s tým oboznámiť objednávateľa uvedeného v čl. I, bod 1 c), zaznamenať ich v stavebnom denníku a musia byť vopred odsúhlasené objednávateľom uvedeného  v čl. I, bod 1 b). Zhotoviteľ vyhotoví súpis prác a dodávok naviac prác, ku ktorému sa vyjadrí technický dozor objednávateľa. Ak má súpis vady, vráti sa zhotoviteľovi na prepracovanie. Ocenenie prác naviac je potrebné previesť podľa bodu 4.10. resp. 4.11.

Čl. V.
ČAS  PLNENIA

5.1.      Zhotoviteľ sa zaväzuje zhotoviť dielo :	             
             Začiatok :                        2016
	 Ukončenie :                     2016  	                    
5.2.     Zhotoviteľ je povinný dielo realizovať v  čase podľa Čl. V. ods. 5.1. tejto zmluvy.
5.3.      Zhotoviteľ je povinný bez meškania písomne informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu diela podľa  bodu 5.1. 
5.4.      V prípade, že zhotoviteľ bude v omeškaní s plnením pracovných postupov z dôvodov ležiacich na jeho strane o 5 kalendárnych dní  a zároveň neinformuje objednávateľa podľa bodu 5.3., považuje sa toto omeškanie alebo nesplnenie povinnosti za podstatné porušenie zmluvy. 
5.5.    Dodržanie termínu podľa bodu 5.1. je podmienené riadnym a včasným spolupôsobením objednávateľa dohodnutým v tejto zmluve. V prípade, že z tohto dôvodu došlo k prerušeniu vykonávania diela, lehota na zhotovenie diela sa predlžuje o dobu, o ktorú prerušenie ovplyvnilo dobu jeho vykonávania. Dobu prerušenia potvrdí zástupca objednávateľa uvedený v čl. I, bod 1 b).
5.6.      V prípade, že zhotoviteľ mešká so zhotovením diela podľa ods. 5.1. má objednávateľ právo žiadať náhradu škody, pričom zmluva zostáva v platnosti. Objednávateľ určí zhotoviteľovi (zápisom do stavebného denníka) primeraný dodatočný čas plnenia zmluvy a vyhlási, že po prípadnom bezvýslednom uplynutí tejto lehoty uplatní sankcie v zmysle článku IX. a odstúpi od zmluvy. 

Čl. VI.
PLATOBNÉ  PODMIENKY

6.1.	Zhotoviteľ vystaví faktúru po odovzdaní diela ( dokončenej verejnej práce ) a jeho prevzatí objednávateľom na základe  súpisu skutočne  vykonaných prác, ktoré ocení podľa položiek uvedených v ponukovej cene, podľa prílohy č.1 k ZoD. K súpisu vykonaných prác  sa vyjadrí do troch pracovných dní technický dozor objednávateľa. Ak má súpis vady, vráti ho zhotoviteľovi na prepracovanie. Až po odsúhlasení súpisu vykonaných prác technickým dozorom investora má právo zhotoviteľ vystaviť  faktúru, ktorá bude mať náležitosti daňového dokladu.
 6.2.	Objednávateľ zaplatí zhotoviteľovi vyúčtovanie dohodnutej ceny diela na základe zhotoviteľom  správne  formálne a vecne vystavenej faktúry a to do 14 dní od jej doručenia objednávateľovi.
6.3.	Ak faktúra nebude obsahovať náležitosti určené všeobecne záväzným právnym predpisom alebo dohodnuté touto zmluvou, má objednávateľ právo vrátiť túto do termínu splatnosti zhotoviteľovi na prepracovanie. Oprávneným vrátením  faktúry prestáva platiť pôvodná lehota splatnosti. Nová lehota splatnosti začína plynúť odo dňa doručenia opravenej  faktúry objednávateľovi. 
6.4.	Objednávateľ si vyhradzuje právo odúčtovať vo faktúre všetky zmluvné pokuty, ktoré zhotoviteľovi vzniknú prípadným nedodržaním zmluvných podmienok tejto ZoD. 
6.5.	   Faktúra bude obsahovať tieto údaje:
   		a)	označenie diela,
	b)	číslo zmluvy,
	c)	číslo faktúry a označenie druhu faktúry podľa čl. 6.1,
	d)	ustanovenie zmluvy, ktoré oprávňuje fakturovať,
	e)	deň zdaniteľného plnenia,
	f)	deň vystavenia faktúry, deň odoslania a deň splatnosti faktúry,
	g)	označenie peňažného ústavu a číslo účtu, na ktorý sa má platiť,
	h)	fakturovaná základná čiastka bez DPH, čiastka DPH v percentách a v €  a  celková fakturovaná suma,
	i)	rozpis už fakturovaných čiastok,
	j)	meno osoby, ktorá faktúru vystavila,
	k)	pečiatka a podpis oprávnenej osoby
                    l)   prílohou k faktúre bude potvrdený súpis vykonaných prác technickým dozorom 
                         investora ( objednávateľa )

Čl. VII.
PODMIENKY  ZHOTOVENIA  DIELA

7.1.         Odovzdanie staveniska 
7.1.1.	Objednávateľ odovzdá protokolárne zhotoviteľovi stavenisko. Túto skutočnosť zaznamenajú zmluvné strany  zápisom v stavebnom denníku. 
7.1.2.   Zhotoviteľ si zabezpečí odberové miesta energií u správcov sietí, resp. použije mobilné zdroje energií. Náklady za odbery počas realizácie diela znáša zhotoviteľ na základe individuálnych odberných zmlúv so správcami médií  (vrátane podružného merania).
7.1.3.   Bezdôvodné odmietnutie prevzatia staveniska zhotoviteľom sa považuje za podstatné  porušenie tejto zmluvy. 
7.1.4	Tieto skutočnosti budú zaznamenané do stavebného denníka, ktorého  vedenie je povinný zhotoviteľ začať dňom odovzdania a prevzatia staveniska.

7.2.         Povinnosti a spolupôsobenie objednávateľa 
7.2.1.    Je povinný sledovať prostredníctvom svojho technického dozoru obsah stavebného denníka a k zápisom v ňom uvedeným sa vyjadriť do troch pracovných dní, inak sa má za to, že s obsahom zápisu súhlasí. 
7.2.2.   Objednávateľ uvedený v čl. I, bod 1 a), b) a c) je oprávnený kontrolovať dielo v každom stupni jeho zhotovovania, dodávateľský systém i dodržiavanie všeobecných pravidiel bezpečnosti práce. Ak pri kontrole zistí, že zhotoviteľ porušuje svoje povinnosti má právo žiadať, aby zhotoviteľ odstránil vady vzniknuté vadným zhotovovaním diela a ďalej ho zhotovoval riadne. V prípade, že zhotoviteľ v primeranej dobe, dohodnutej v stavebnom denníku nevyhovie týmto požiadavkám objednávateľa,  považuje sa to za podstatné porušenie zmluvy. 
7.2.4.	Je oprávnený kontrolovať priebeh stavebných prác stavby i dodržiavanie všeobecných pravidiel bezpečnosti práce.
7.2.5	Záznam z prípadných kontrolných a pracovných porád za účasti poverených zástupcov objednávateľa a zhotoviteľa, je objednávateľ povinný vypracovať prostredníctvom technického dozoru investora.
7.3. Povinnosti zhotoviteľa 
7.3.1.    Je povinný viesť prostredníctvom stavbyvedúceho resp. stavebný majster ( meno a priezvisko ) stavebný denník  do ktorého bude zapisovať všetky skutočnosti rozhodujúce pre zhotovenie diela, najmenej však v rozsahu ustanovenom v pokynoch pre vedenie stavebných denníkov vydaných MV SR a Zväzom stavebných podnikateľov Slovenska  a v zákone č. 50/1976 Z. z. v znení neskorších predpisov a predkladať stavebný denník technickému dozorovi objednávateľa denne. Zároveň je povinný viesť v SD podrobný popis  výkonov. 
7.3.2.   Je povinný dodržiavať pokyny dané mu objednávateľom počas zhotovovania diela a týkajúce sa diela. 
7.3.3.   Je povinný sledovať obsah stavebného denníka a k zápisom v ňom uvedených sa vyjadriť do troch pracovných dní, inak sa má za to, že s obsahom zápisu súhlasí. 
7.3.4.   Zhotoviteľ je povinný mať riadne vypísaný stavebný denník v zmysle pokynov na vedenie stavebného denníka vydaných MVaVP SR a zväzom podnikateľov Slovenska, v opačnom prípade to bude považované za podstatné porušenie zmluvy o dielo.
7.3.5.   Zhotoviteľ je v súlade s § 551 O.Z. povinný bez zbytočného odkladu upozorniť na nevhodnú povahu alebo vady vecí, podkladov, alebo pokynov daných mu objednávateľom na vyhotovenie diela, ak zhotoviteľ mohol túto nevhodnosť zistiť ani pri vynaložení odbornej spôsobilosti a využití svojich vedomostí. 
7.3.6.   Má právo na náhradu nákladov, ktoré mu vzniknú v súvislosti s prerušením zhotovovania diela pre nevhodnosť objednávateľových pokynov alebo v súvislosti s použitím nevhodných vecí objednávateľa až do doby, keď takúto nevhodnosť mohol zistiť. 
7.3.7.   Ak zistí skryté prekážky na mieste kde má dielo zhotoviť a ktoré mu bránia zhotoviť dielo riadne, je povinný ihneď takéto prekážky oznámiť objednávateľovi a ak sa nedajú odstrániť, navrhnúť objednávateľovi riešenie, resp. zmenu diela. 

7.3.8.  Zhotoviteľ je povinný zabezpečiť dielo proti krádeži a poškodeniu. Zhotoviteľ znáša nebezpečenstvo škody na zhotovovanom diele do doby písomného odovzdania diela objednávateľovi.  Počas realizácie diela zhotoviteľ zabezpečí čistotu pre stavbu používanej komunikácie a priľahlých komunikácií, zároveň zabezpečí osvetlenie staveniska počas výstavby. 
7.3.9.  Zhotoviteľ v plnom rozsahu zodpovedá za bezpečnosť a ochranu zdravia všetkých osôb v priestore staveniska a ochrannej zóne staveniska na verejnom priestranstve, vykoná také bezpečnostné opatrenia, aby nedošlo k ohrozeniu tretích osôb v okolí staveniska.
7.3.10. Zabezpečí vo svojej réžii pracovníkov osobnými ochrannými pomôckami pre ochranu zdravia. Odborné práce musia byť vykonané len pracovníkmi zhotoviteľa alebo jeho dodávateľov, ktorí majú príslušnú kvalifikáciu na vykonanie týchto prác a sú odborne zaškolení na špecializované práce. Zhotoviteľ je povinný všetkých pracovníkov stavby oboznámiť a zaškoliť z predpisov BOZP a PO a ich dodržiavania počas výstavby. 
7.3.11. Zhotoviteľ je povinný počas realizácie plne rešpektovať všeobecné technické požiadavky a obchodné podmienky stavebných prác a zhotoviť stavbu i jednotlivé práce a postupy v súlade s nimi. Zhotoviteľ je viazaný akceptovať záväznosť všetkých slovenských technických noriem, vyhlášok a predpisov, ktoré sa týkajú predmetného diela. Všetky použité materiály a výrobky pri realizácii prác musia mať certifikát o preukázaní zhody platný pre Slovenskú republiku. 
7.3.12. Zhotoviteľ bude udržiavať všetky nástroje, zariadenia, stroje, a pod., potrebné na realizáciu predmetu zmluvy, v náležitom technickom stave, bude udržovať všestranný poriadok na mieste realizácie predmetu zmluvy (stavbe) a zabezpečí koordináciu svojich  poddodávateľov (ak sa vyskytnú). 
7.3.13. Zhotoviteľ sa zaväzuje, že pri uskutočňovaní diela nepoužije materiály, prvky, stroje, zariadenia alebo konštrukcie, ktoré sú chránené patentovými alebo autorskými právami, bez súhlasu oprávnených osôb.
7.3.14.  Ak zhotoviteľ poruší záväzok podľa čl. 7.3.13. tejto zmluvy, znáša všetky dôsledky z toho vyplývajúce.
7.3.15  Zhotoviteľ je povinný zabezpečiť stavenisko, ochranné pásmo staveniska a všetky dotknuté vstupy tak, aby neprišlo k ohrozeniu tretích osôb.
7.3.16. Zhotoviteľ je povinný zvolať minimálne 1 kontrolný deň .  

Čl. VIII.
ODOVZDANIE  A  PREVZATIE  DIELA

8.1.      Povinnosť zhotoviť dielo riadne a včas splní zhotoviteľ odovzdaním diela  objednávateľovi na základe protokolov o odovzdaní a prevzatí diela. Pripravenosť na odovzdanie je zhotoviteľ povinný oznámiť objednávateľovi písomne zápisom v SD stavby najmenej 3 dni  vopred. 

8.2.      K odovzdaniu a prevzatiu dokončeného diela pripraví zhotoviteľ tieto doklady:
a)	správu o vykonaní prác s prípadným opisom vykonaných zmien a odchýlok od pôvodne
požadovaného rozsahu – zaznamenané v preberacom protokole dokončenej verejnej práce.
b)   kópie zo stavebného denníka,
   c)   potvrdenie správcu skládky o prijatí stavebných odpadov  vo fakturovanom množstve,
   d)   potvrdenie o odstránení vád a nedorobkov ( v prípade, ak boli zistené)
   e)   preberací protokol o odovzdaní a prevzatí ukončenej verejnej práce,
      f)   fotodokumentáciu o priebehu realizácie prác  
V opačnom prípade má dielo vady. 
8.3.        Zhotoviteľ je povinný pri odovzdaní a prevzatí diela dielo odovzdať vyčistené od zvyšných materiálov spolu so záberom plôch využívaných k zhotoveniu diela  tak, aby bolo možné dielo riadne prevziať a užívať. 
8.4.	Ak pri preberaní diela objednávateľ zistí, že dielo má vady, dielo neprevezme a spíše so zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať dielo po odstránení týchto vád.
8.5.     Dokladom o splnení diela zhotoviteľom je protokol o odovzdaní  a prevzatí diela, návrh ktorého pripraví zhotoviteľ.

Čl. IX.
SANKCIE

9.1.      Zhotoviteľ je povinný zaplatiť zmluvnú pokutu:
              a)  vo výške 200,00 eur bez DPH za každý deň omeškania s  plnením svojej povinnosti dodať    
                 dielo riadne a v termíne podľa bodu 5.1 tejto zmluvy, 
    b) 500,00 eur za každý aj začatý týždeň omeškania, ak nevypratal stavenisko v lehote      
        dohodnutej v bode  5.1.  tejto zmluvy. 
9.2.	V prípade omeškania objednávateľa s úhradou faktúry za dielo, má zhotoviteľ nárok z omeškania vo výške 0,05 % z dlžnej sumy za každý deň omeškania. 

9.3.	Zmluvné strany sa dohodli, že v prípade, ak zhotoviteľ svojvoľne a jednostranne odstúpi od realizácie diela, ktoré je predmetom tejto zmluvy, bez predchádzajúcej dohody zmluvných strán a nad rámec ustanovení tejto zmluvy, je objednávateľ oprávnený požadovať úhradu zmluvnej pokuty vo výške 10% z celkovej ceny diela. V uvedenom prípade je zhotoviteľ povinný uhradiť zmluvnú  pokutu do 14 dní odo dňa doručenia písomnej výzvy objednávateľa na jej úhradu. Rovnaké podmienky platia aj pre prípad svojvoľného a jednostranného odstúpenia od zmluvy zo strany objednávateľa.    

Čl. X.
ZODPOVEDNOSŤ  ZA  VADY,  ZÁRUKA  ZA  KVALITU

10.1.    Zhotoviteľ zodpovedá za to, že dielo bude vyhotovené v súlade s ustanovením čl. II. a bude mať vlastnosti dohodnuté v tejto zmluve.
10.2.    Dielo má vady ak: 
            a)   nie je dodané v požadovanej kvalite,
            b)   vykazuje nedorobky, t.j. nie je vykonané v celom rozsahu, 
            c)   sú vady v dokladoch nutných na užívanie podľa bodu 8.2., 
             d)   má právne vady v zmysle § 559 Obchodného zákonníka alebo je dielo zaťažené inými právami tretích osôb. 
10.3.    Zhotoviteľ nezodpovedá za vady, ktoré boli priamo spôsobené použitím podkladov alebo vecí prevzatých od objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu písomne upozornil objednávateľa, ale ten na ich použití písomne trval. 
10.4.   Za skryté vady, ktoré objednávateľ nemohol zistiť pri odovzdaní a prevzatí diela,  zhotoviteľ zodpovedá počas piatich rokov od odovzdania diela objednávateľovi  (Obchodný zákonník     § 562, ods.2, písm. c). 
10.5.    Záručná lehota na dielo, ktoré je predmetom tejto zmluvy je  60  mesiacov. Záručná lehota začína plynúť dňom protokolárneho prevzatia diela objednávateľom a neplynie v čase, kedy objednávateľ nemohol dielo užívať pre vady, za ktoré zodpovedá zhotoviteľ. 
10.6.    Zárukou zhotoviteľ preberá záväzok, že predmet diela bude počas záručnej lehoty spôsobilý na použitie na dohodnutý účel a zachová si dohodnuté vlastnosti a kvalitu v čase svojej životnosti. 
10.7.   V prípade zabezpečenia subdodávok zhotoviteľom, začína záručná lehota plynúť dňom odovzdania stavebného diela objednávateľovi.
10.8.    Objednávateľ sa zaväzuje, že reklamáciu vady diela uplatní bezodkladne po jej zistení písomne. Za písomne uplatnenú reklamáciu sa považuje aj reklamácia podaná faxom,  e-mailom alebo  listovou zásielkou. 
10.9.  Zhotoviteľ sa zaväzuje začať s odstraňovaním vád diela ihneď  ( najneskôr však do 3 pracovných dní ) od prijatia písomnej reklamácie podľa bodu 10.8. a vady odstrániť v čo najkratšom čase, ktorého dĺžku dohodnú zmluvné strany písomne. Ak nie je odstránenie vád diela možné vykonať zhotoviteľom, môže objednávateľ požadovať zníženie ceny. 
10.10.  V prípade, že budú v priebehu realizácie predmetu tejto zmluvy zistené také vady predmetu diela, ktoré budú mať za následok zvýšenie jeho ceny, zníženie technických parametrov a kvality, považuje sa to za podstatné porušenie zmluvy a objednávateľ má nárok na zľavu z dohodnutej ceny diela vo výške 10 %. Týmto ustanovením nie je dotknuté právo objednávateľa na náhradu škody. 

Čl. XI.
ZODPOVEDNOSŤ  ZA  ŠKODU

11.1.    Zhotoviteľ zodpovedá za všetky škody, ktoré vzniknú objednávateľovi, alebo tretej osobe v dôsledku porušenia jeho povinností, vyplývajúcich z tejto zmluvy. 
11.2.    V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane, má druhá strana nárok na úhradu vzniknutej škody.

Čl. XII.
PRECHOD VLASTNÍCTVA A NEBEZPEČENSTVO ŠKODY

12.1.    Vlastníkom diela počas jeho realizácie je objednávateľ. 
12.2.   Nebezpečenstvo škody na diele ako aj na veciach, zariadeniach, strojoch a materiáloch potrebných na zhotovenie diela znáša zhotoviteľ až do času protokolárneho prevzatia diela objednávateľom. 

Čl. XIII.
ĎALŠIE  ZMLUVNÉ  DOJEDNANIA

13.1.     Zhotoviteľ sa zaväzuje pri plnení predmetu tejto zmluvy dodržiavať ustanovenia  vyhlášky č. 374/1990 Zb. v znení neskorších predpisov o bezpečnosti práce a technických zariadení pri stavebných prácach.

Čl. XIV.
ODSTÚPENIE OD  ZMLUVY

14.1.    Ak sa porušenie zmluvnej  povinnosti zmluvnou stranou považuje v zmysle tejto zmluvy, alebo v  zmysle  §  345  Obchodného  zákonníka  za podstatné porušenie zmluvy, môže              oprávnená strana od zmluvy odstúpiť, pokiaľ to oznámi písomne druhej zmluvnej strane bez zbytočného odkladu, najneskôr však do 3 dní potom, ako sa o porušení dozvedela. 
14.2.    Pre určenie lehoty je rozhodujúci dátum poštovej pečiatky odoslania oznámenia. 
14.3.    Ak oprávnená strana oznámi druhej strane, že na splnení zmluvných povinností naďalej trvá, alebo nevyužije v lehote právo od zmluvy odstúpiť, môže od zmluvy odstúpiť len spôsobom pre podstatné porušenie zmluvy v zmysle § 346 Obchodného zákonníka. 
14.4.    Ak oprávnená strana v lehote na odstúpenie od zmluvy podľa bodu 14.1. stanoví na dodatočné plnenie dodatočnú lehotu, vzniká jej právo odstúpiť od zmluvy po uplynutí dodatočnej lehoty rovnakým spôsobom, ako je uvedený v bode 14.1. 
14.5.    Odstúpením od zmluvy zmluva zaniká dňom doručenia prejavu vôle oprávnenej strany, druhej zmluvnej strane.
14.6.    Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na dovtedy uplatnené zmluvné resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť diela, ktoré bolo do odstúpenia zrealizované. 
14.7.    Vysporiadanie pohľadávok z titulu odstúpenia od zmluvy: 
            a)  časť diela zhotoveného do odstúpenia od zmluvy zostáva vlastníctvom  objednávateľa.
         b) finančné prostriedky, poskytnuté do odstúpenia od zmluvy, vysporiada zhotoviteľ      faktúrou, ktorá bude mať náležitosti daňového dokladu do 14 dní od odstúpenia od zmluvy. Pre fakturáciu platia ustanovenia čl. VI. tejto zmluvy. 
           c) finančné rozdiely uhradia zmluvné strany po vzájomnom odsúhlasení do 14 dní od obdržania  faktúry objednávateľom. 

Čl. XV.
ZÁVEREČNÉ  USTANOVENIA

15.1.  Na vzťahy medzi zmluvnými stranami, vyplývajúce z tejto zmluvy, ale ňou výslovne neupravené, sa vzťahujú príslušné ustanovenia Obchodného zákonníka.
15.2.    Zmeny tejto zmluvy, ktoré nemajú vplyv na predmet diela, termín a cenu, môžu robiť zmluvné strany zápisom v stavebnom denníku. 
15.3.    Ostatné zmeny a doplnky zmluvy možno uskutočniť len písomne po predchádzajúcej  dohode obidvoch zmluvných strán, inak je zmena či doplnenie neplatné. 
15.4.    Neoddeliteľnou súčasťou tejto zmluvy sú prílohy 
            a)   príloha č. 1 - ponukový rozpočet stavby s výkazom výmer
            b)   príloha č. 2 – harmonogram výstavby
15.5.    Zmluvné strany výslovne prehlasujú, že táto zmluva zodpovedá ich slobodnej vôli, uzavierajú 
           ju dobrovoľne a na znak súhlasu s jej obsahom ju podpisujú.
15.6.    Zmluva je vyhotovená v šiestich  rovnopisoch, z toho štyri sú určené pre objednávateľa a dva   pre  zhotoviteľa. 
15.7.    Táto zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.
15.8.    Zmluva bola zverejnená dňa ...........................2016.

V Trnave, dňa ..........2016                                                   V Trnave, dňa ...........2016 

JUDr. Peter Bročka, LL.M.                                                               
	primátor				                            
         								
––––––––––––––––––						––––––––––––––––––––	            
       objednávateľ                                                                                                 zhotoviteľ